cyanic-selkie/wikianc huggingface dataset:
ჰარი პოტერი და ნახევარპრინცი
ზაფხული
ალბუს დამბლდორი ამჯერად თავად ეწვევა დერსლებს და ჰარი თან მიჰყავს, თუმცა დერსლებს სთხოვს, კიდევ ერთხელ დაიტოვონ ჰარი, ვინაიდან მისი დედის დის, პეტუნიას სახლში იგი უსაფრთხოდ იქნება. ჰარი აღმოაჩენს, რომ დამბლდორს მარჯვენა ხელი გამხმარი და უსიცოცხლო აქვს , თუმცა დირექტორი თავს იკავებს ამის თაობაზე რაიმეს თქმისაგან. ჰარი და დამბლდორი ეწვევიან პროფესორ სლაგჰორნს, რომელსაც მეექვსე სასწავლო წელს ალბუსი სთავაზობს მასწავლებლის სახით ჰოგვორტსში დაბრუნებას. ცნობილია, რომ სწორედ სლაგჰორნი ასწავლიდა ჰარის დედას, ლილის. ჰარის თხოვნით, სლაგჰორნი ბრუნდება ჰოგვორტსში.
მოგვიანებით ჰარი ტრადიციულად, ზაფხულის ბოლომდე უისლების ოჯახს სტუმრობს. იგი შეიტყობს, რომ გამოცდებში ძირითადად დადებითი ქულები მიიღო. მაგრამ მისი ნიშნები არ აძლევს საშუალებას, სნეიპის კლასში წამლები ხარშოს, ხოლო მათი ხარშვა აუცილებელი პირობაა ნებისმიერი პიროვნებისათვის, რომელიც, როგორც ჰარი, აურორად მუშაობას აპირებს.
უისლის ოჯახი, ჰერმიონთან და ჰარისთან ერთად, მრუდე ქუჩას ეწვევა, საყიდლებისათვის. აღმოჩნდება, რომ ჰარის მიერ ნაჩუქარი მოპოვებული თანხით ძმებმა, ფრედმა და ჯორჯმა ჯადოსნური ფოკუსებისა და ხუმრობების მაღაზია ააშენეს. მეგობრები, რონი, ჰარი და ჰერმიონი ხედავენ დრაკო მალფოის, რომელიც მაღაზია ბორჯინ და ბერკს-ს ეწვევა. მათთვის ეს ყველაფერი საეჭვოა.
მატარებელი
ჰოგვორტს-ექსპრესით მგზავრობისას ჰარი შეიტყობს ’ლოქორების’ კლუბზე (სიტყვისგან Slug), რომელიც სლაგჰორნმა დააარსა და რომელშიც მხოლოდ საუკეთესო ჯადოქრები შედიან.
მალფოის შესახებ მეტი ინფორმაციის მოპოვების მიზნით, ჰარი მის კუპეში იპარება და, უჩინმაჩინის მოსასხამის დახმარებით, ისმენს დრაკოსა და მისი მეგობრების საუბარს. მალფოი ყველას წინაშე ამაყობს იმით, რომ რაღაც საქმე დაავალეს, რის გამოც შემდეგ წელს ჰოგვორტსში არ დაბრუნდება. მოგვიანებით იგი ამჩნევს პოტერს, მიუხედავად იმისა, რომ პოტერი საიმედოდ იყო დამალული და, მას შემდეგ, რაც მატარებელი ჰოგვორტსს მიუახლოვდება, სცემს, აშეშებს და ტოვებს კუპეში დაგდებულს, გონებაწასულს და გადაფარებულს უჩინმაჩინის მოსასხამით.
მატარებელი უნდა დაბრუნდეს უკან. სწორედ მაშინ ჰარის პოულობს ნიმფადორა ტონკსი, რომელიც ახლა უკვე ჰოგსმიდში მორიგეობს. მას შემდეგ, რაც ჰარის შელოცვას ხსნის, პოტერი მიემართება ჰოგვორტსში, სადაც აღმოაჩენს, რომ ბნელი ძალებისგან დაცვის ხელოვნების ლექტორად დაინიშნა სევერუს სნეიპი, ხოლო სლაგჰორნი - წამლების ლექტორად. გამომდინარე იქიდან, რომ სლაგჰორნი არ მოითხოვს ამ სფეროში უმაღლეს ნიშნებს, ჰარის ეძლევა საშუალება, შეუდგეს წამლების ხარშვის შესწავლის ხელოვნებას. ამიერიდან ჰარისა და რონს სულ რამდენიმე ლექცია აქვთ. ესენია: ტრანსფიგურირება მინერვა მაკ-გონაგელთან, ბნელი ძალებისაგან თავდაცვა სევერუს სნეიპთან, ბოტანიკა პომონა სპრაუტთან, შელოცვები ფილიუს ფლიტვიკთან და შხამ–წამლები სლაგჰორნთან. ჰერმიონი, თავის მხრივ, საკუთარი დამატებითი ლექციებით არის დაკავებული. გოლიათი ჰაგრიდი მათზე ოდნავ ნაწყენია იმის გამო, რომ ჯადოსნური არსებების შესწავლით არ დაინტერესდნენ, თუმცა ჰპატიობს ამას.
სკოლა
იმის გამო, რომ ჰარის არ აღმოაჩნდება წამლების სახელმძღვანელო, იგი იღებს სლაგჰორნის კაბინეტის ბიბლიოთეკის წიგნს - ’წამლების ვრცელი კურსი’, რომელიც აღნიშნულია, როგორც ნახევარპრინცის საკუთრება. მისი იდუმალი ყოფილი მფლობელის მიერ წიგნში ბევრი შენიშვნაა დატოვებული და, მათი დახმარებით, ჰარი ხდება წამლების საუკეთესო შემქმნელი სლაგჰორნის კლასში. სლაგჰორნი მოსწავლეებს სთხოვს, მოადუღონ საწამლავი "ცოცხალი სიკვდილის წამალი". ჰარი ნახევარპრინცის მითითებებით ადუღებს საწამლავს ყველაზე კარგად, სლაგჰორნი კი ჯილდოდ გადასცემს წარმატების ელექსირს "ფელიქს ფელეცისი". ამავე პერიოდში ჰარი გაზეთებიდან შეიტყობს სიკვდილის მხვრელთა ქმედებების შესახებ - მათ მიერ მოკლულ იგორ კარკაროვსა და ჯადოსნური ჯოხების ოსტატ ოლივანდერის გატაცებაზე. დამბლდორი ჰარის სთხოვს, დროდადრო ეწვიოს მას კაბინეტში. როდესაც ჰარი პირველად ეწვევა დამბლდორს, აღმოაჩენს, რომ დამბლდორი მას მოგონებებს ანახებს საფიქრელაში .რამდენიმეჯერ ჰარიმ შენიშნა, რომ დამბლდორი ხშირად ტოვებს სკოლას. ამის თაობაზე იგი კითხვას უსვამს თავად დამბლდორს, მაგრამ დირექტორი არ უამბობს მიზეზს. ალბუსი ჰარის უამბობს ჰორკრუქსების შესახებ. როდესაც ადამიანი სხვა ადამიანს კლავს, მისი სული ორად იხლიჩება და მკვლელს შეუძლია , სულის ეს ნაწილი რაიმე სულიერ ან უსულო საგანში განათავსოს. ეს საგანი ჰორკრუქსი ხდება და ძლიერი მაგიური დაცვა აქვს. იგი მხოლოდ განსაკუთრებული ნივთის საშუალებით ნადგურდება. თუ მკვლელი მოკვდება, იგი აგრძელებს არსებობას ჰორკრუქსში. ჰარი იგებს, რომ ლორდ ვოლდემორმა 6 ჰორკრუქსი შექმნა. ვოლდემორის დამარცხებისთვის საჭიროა ჰორკრუქსების განადგურება.
რესურსები ინტერნეტში
კატეგორია:წიგნები ჰარი პოტერის შესახებ კატეგორია:2005 წლის რომანები
სურამელები
სურამელები — დიდ ფეოდალთა საგვარეულო XII-XIV საუკუნეების საქართველოში. სახელწოდება წარმოსდგება მათი საგვარეულო მამულიდან — სურამი (ახლანდელი ხაშურის მუნიციპალიტეტი, შიდა ქართლის მხარე). ზოგიერთი მკვლევარის აზრით, სურამელების წინაპრები იყვნენ ფავნელები; მარი ბროსე და კირილ თუმანოვი კი სურამელებს ორბელთა საგვარეულოს განშტოებად მიიჩნევენ.
ლიტერატურა
კატეგორია:საქართველოს ფეოდალური საგვარეულოები კატეგორია:ქართლის ერისთავები
ნაგოიის უნივერსიტეტი
ნაგოიის უნივერსიტეტი (名古屋大学, აბრ. Meida (名大) ან NU ) ― იაპონიის ეროვნული კვლევითი უნივერსიტეტი. მდებარეობს ჩიკუსა-კუში, ნაგოიაში. ის მე-7 საიმპერიო უნივერსიტეტი იყო იაპონიაში და ერთ-ერთი პირველ ხუთ შემუშავებულ ეროვნულ უნივერსიტეტს შორის. შედის იაპონიის მთავრობის მიერ განსაზღვრული გლობალური საუნივერსიტეტო პროექტის ტოპ უნივერსიტეტებს შორის. ნაგოიის უნივერსიტეტი მესამე უმაღლესი შეფასების მქონე უნივერსიტეტია იაპონიაში (84-ე მსოფლიო მასშტაბით),
უნივერსიტეტი საკატას ფიზიკის სკოლისა და ჰირატას ქიმიის სკოლის დაბადების ადგილია. 2021 წლისთვის ნობელის პრემიის 7 ლაურეატია უნივერსიტეტთან დაკავშირებული. ამ მაჩვენებლით ნაგოიის უნივერსიტეტი იაპონიისა და აზიის მასშტაბით მხოლოდ კიოტოს უნივერსიტეტსა და ტოკიოს უნივერსიტეტს ჩამორჩება.
ისტორია
ნაგოიის უნივერსიტეტის ისტორია 1871 წლიდან იწყება, როდესაც უნივერსიტეტის ადგილას დროებითი სამედიიცნო სკოლა/საზოგადოებრივი ჰოსპიტალი არსებობდა. 1939 წელს ის ნაგოიის საიმპერიო უნივერსიტეტი ((名古屋帝国大学) გახდა, იაპონიის იმპერიის უკანასკნელი საიმპერიო უნივერსიტეტი. 1947 წელს უნივერსიტეტს სახელი შეეცვალა, ნაგოიის უნივერსიტეტი (名古屋大学) ეწოდა და იაპონიი ეროვნული უნივერსიტეტი გახდა. უნივერსიტეტს დიდი გამოცდილება აქვს ფიზიკისა და ქიმიის დარგში. მსოფლიო კლასის კვლევით მიღწევებს შორის აღსანიშნავია: საკატას მოდელი, პმნს მატრიცა, ოკაზაკის ფრაგმენტი, ნოიორის ასიმეტრიული ჰიდროგენაცია და ლურჯი მანათობელი დიოდები.
2012 წლის მარტში ნაგოიის უნივერსიტეტმა ინოვაციურ ნანობიომოწყობილობების საერთაშორისო სიმპოზიუმს უმასპინძლა. სამი წლის შემდეგ გაერთიანებული ერების ორგანიზაციის გენდერული თანასწორობისა და ქალთა გაძლიერების ერთეულმა ნაგოიის უნივერსიტეტი გენდერული თანასწორობის მხრივ ხუთ ჩემპიონ უნიხერსიტეტს შორის დაასახელა.
ფაკულტეტები და სკოლები
ნაგოიის უნივერსიტეტში ფუნქციონირებს: ჰუმანიტარულ მეცნიერებათა, განათლების, სამართლის, ეკონომიკის, ინფორმატიკის, მეცნიერების, მედიცინის, ინჟინერიისა და სოფლის მეურნეობის ფაკულტეტები.
უნივერსიტეტში ფუნქციონირებს: ჰუმანიტარულ მეცნიერებათა, განათლებისა და ჰუმანური განვითარების, სამართლის, ეკონომიკის, ინფორმატიკის, მეცნიერების, მედიცინის, ინჟინერიის, ბიოსასოფლო-სამეურნეო მეცნიერებების, საერთაშორისო განვითარების, მათემატიკის, გარემოს კვლევებისა და ფარმაცევტული მეცნიერებების სკოლები.
კვლევითი ინსტიტუტები
ნაგოიის უნივერსიტეტში რამდენიმე კვლევითი ინსტიტუტია მოწყობილი, როგორებიცაა: ტრანსფორმაციული ბიომოლეკულების ინსტიტუტი, კოსმოსისა და დედამიწის გარემოს კვლევების ინსტიტუტი, მდგრადი განვითარების მასალებისა და სისტემების ინსტიტუტი და ნაწილაკებისა და სამყაროს წარმოშობის კობაიაში-მასაკავას ინსტიტუტი. უნივერსიტეტის მიწისძვრებისა და ვულკანების კვლევითი ცენტრი ეროვნული მიწისძვრების საკოორდინატორო კომიტეტის ნაწილია.
რეიტინგი
ნაგოიის უნივერსიტეტი იაპონიის ერთ-ერთი ყველაზე პრესტიჟული უნივერსიტეტია.
2021 წლის მონაცემებით უნივერსიტეტების მსოფლიო აკადემიურ რეიტინგში ნაგოიის უნივერსიტეტს იაპონიის მასშტაბით მე-3, ხოლო მსოფლიო მასშტაბით 84-ე ადგილი უკავია. 2022 წლის QS-ის უნივერისტეტების მსოფლიო რეიტინგში ნაგოიის უნივერსიტეტი 118-ე, ხოლო QS აზიური უნივერსიტეტების რეიტინგში 28-ე ადგილზეა. Times Higher Education World university Rankings-ის მიხედვით ნაგოიის უნივერსიტეტი მე-7 ადგილზეა იაპონიის მასშტაბით, ხოლო მსოფლიო მასშტაბით 351-400 ადგილზეა. 2009 წელს Toyo Keizai-ის „ნამდვილად ძლიერი უნივერსიტეტების“ რეიტინგში ნაგოიის უნივერსიტეტმა მე-15, ხოლო 2010 წელს 21-ე ადგილი დაიკავა. კავაიჯუკუს სკოლამ ნაგოიის უნივერსიტეტი იაპონიის მე-8 საუკეთესო უნივერსიტეტად დაასახელა.
კვლევითი რეიტინგი
ნაგოიის უნივერსიტეტი იაპონიის ერთ-ერთი მოწინავე კვლევითი ინსტიტუტია. იაპონიაში სამეცნიერო კვლევების ზოგად რეიტინგში უნივერსიტეტს მე-6 ადგილი უკავია. გამოქვეყნებული ნაშრომების 1.3% ხშირად ციტირებადი ნაშრომებია. F 2019 წელს იაპონიის უნივერსიტეტებს შორის ნაგოიის უნივერსიტეტი მე-5 ადგილზე გავიდა დამტკიცებული პატენტების რაოდენობის (111) მიხევით. Thomson Reuters-ის 2011 წლის რეიტინგის მიხედვით ნაგოის უნვიერსიტეტი მე-5 საუკეთესო კვლევითი უნივერსიტეტია იპონიაში. უნივერსიტეტის კვლევითი სტანდარტი განსაკუთრებით მაღალია ფიზიკაში (მე-6 იაპონიის, 61-ე ― მსოფლიო მასშტაბით), ქიმიაში (მე-7 იაპონიაში, 43-ე ― მსოფლიოში) და ბიოლოგია-ბიოქიმიაში (მე-5 იაპონიაში, 97-ე ― მსოფლიოში).
ცნობილი კურსდამთავრებულები
ნაგოიის უნივერსიტეტის ცნობილ კურსდამთავრებულებს შორის არიან: სიოიტი საკატა ― ფიზიკოსი. ცნობილია სუბატომური ნაწილაკების (საკატას მოდელი) შესახებ თეორიული ნაშრომებით. ნომინირებული იყო ნობელის პრემიაზე ფიზიკის დარგში; მაკოტო კობაიაში ― ნობელის პრემიის ლაურეატი ფიზიკაში CKM მატრიცის შექმნისთვის (2008); ტოსიჰიძე მასკავა ― ნობელის პრემიის ლაურეატი ფიზიკაში CKM მატრიცის შექმნისთვის (2008); ისამუ აკასაკი ― ნობელის პრემიის ლაურეატი ფიზიკაში ლურჯი მანათობელი დიოდების შექმნისთვის (2014); სიუკურო მანაბე ― ნობელის პრემიის ლაურეატი ფიზიკაში დედამიწის კლიმატის ფიზიკური მოდელის შექმნისთვის; რიოძი ნოიორი ― ნობელის პრემიის ლაურეატი ქიმიაში (2001), აკადემიური კარიერის დიდი ნაწილი უნივერსიტეტში კვლევასა და სწავლებას დაუთმო; ოსამუ შიმომურა ― ნობელის პრემიის ლაურეატი ქიმიაში (2008) მწვანე მანათობელი ცილებისთვის.
სქოლიო
კატეგორია:ნაგოიის უნივერსიტეტი კატეგორია:1939 წელს დაარსებული საგანმანათლებლო დაწესებულებები კატეგორია:იაპონიის ეროვნული უნივერსიტეტები კატეგორია:შვიდი ეროვნული უნივერსიტეტი
Presence (ალბომი)
Presence — ინგლისური მძიმე როკ-ჯგუფ ლედ ზეპელინის მეშვიდე სტუდიური ალბომი, რომელიც გამოვიდა 1976 წლის 31 მარტს. ალბომი დაიწერა და ჩაიწერა საკმაოდ რთულ პერიოდში - როდესაც რობერტ პლანტი იკურნებოდა ავტოავარიაში მიღებული ტრავმისგან. ალბომს არაერთგვაროვანი შეფასებები მოჰყვა. იგი ერთ-ერთი ნაკლებად გაყიდვადი დისკია ჯგუფის კატალოგში.
სქოლიო
კატეგორია:ლედ ზეპელინის ალბომები კატეგორია:1976 წლის ალბომები კატეგორია:ალბომები ჯიმი პეიჯის პროდიუსერობით კატეგორია:Swan Song Records-ის ალბომები კატეგორია:ალბომები Hipgnosis-ის გარეკანის დიზაინით
ჰარი პოტერი და ფენიქსის ორდენი
მინი|220px
Dorymyrmex reginicula
Dorymyrmex reginicula — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
ჰარი პოტერი და ფენიქსის ორდენი
„ჰარი პოტერი და ფენიქსის ორდენი“ (Harry Potter and the Order of the Phoenix) — მეხუთე წიგნი ჰარი პოტერის რომანების სერიაში, რომლის ავტორიც არის ჯოან როულინგი.
ჰარი მოუთმენლად ელის არდადეგების დასრულებას და ჰოგვორტსში მეხუთე სასწავლო წლის დაწყებას. იგი დარწმუნებულია, რომ ვოლდემორი საბოლოოდ დაბრუნდა, სკოლაში კი ბევრ მოულოდნელ რეფორმას აქვს ადგილი.
სიუჟეტი
წიგნის მოვლენების განვითარება იწყება 1995 წლის ზაფხულში. ჰარი პოტერი კვლავ დერსლებთან არის. მას შემდეგ, რაც დადლი მას დასცინის, გვირაბში ჩნდებიან დემენტორები. ჰარი იყენებს პატრონუსის შელოცვას, რის გამოც იღებს წერილს, სადაც მაგლების თანდასწრებით ჯადოქრობის გამო ჰოგვორტსიდან მისი გარიცხვის შესახებ წერია. დამბლდორის ძალისხმევით, მაგიის სამინისტროს გადაწყვეტილება გაუქმებულია, მაგრამ ჰარი უნდა დაესწროს დისციპლინარულ მოსმენას.
ლონდონში, გრიმოს მოედანზე არის დამალული სახლი #12. იქ იკრიბება დამბლდორის მიერ ჩამოყალიბებული ფენიქსის ორდენი. ჰარი შეიტყობს, რომ ვოლდემორის დაბრუნების არავის სჯერა და მას და ალბუსს შეშლილებად თვლიან. მოსმენის შემდეგ ჰარის ამართლებენ.
მეხუთე კურსი დაკავშირებულია ბეჯითობის უმაღლესი აღიარების (ბუა) გამოცდებთან. გარდა ამისა, ვინაიდან ბნელი ძალებისგან დაცვის ლექტორის პოზიცია კვლავ ვაკანტურია, სკოლაში ამ ადგილს იკავებს დოლორეს ამბრიჯი, მინისტრ ფაჯის თანაშემწე, რომელიც დაინტერესებული ამ საგნის მხოლოდ თეორიული ნაწილით. მასსა და ჰარის შორის კონფლიქტი იჩენს თავს მაშინ, როდესაც ჰარი ამტკიცებს, რომ ბნელი მბრძანებელი დაბრუნდა. სასჯელის მოხდის სახით მან ამბრიჯის მიერ მოცემულ ქაღალდზე უნდა დაწეროს ფრაზა „მე არ უნდა მოვიტყუო“ - თუმცა ამ ფრაზის რამდენიმეჯერ დაწერასთან ერთად მის ხელზე იგივე ფრაზა იკაწრება.
ვინაიდან ამბრიჯს არ სურს, რომ ბავშვებმა პრაქტიკული მეცადინეობა გაიარონ, მოსწავლეები საიდუმლოდ აყალიბებენ ორგანიზაციას „დამბლდორის არმია“. თუმცა, ამბრიჯის განკარგულებით, ყველა სტუდენტურმა გაერთიანებამ უნდა გაიაროს მისი აკრედიტაცია - შესაბამისად, „და“ (როგორც მას უწოდებენ) უკანონოდ ითვლება.
შობის წინ ჰარის ესიზმრება, თითქოს იგი გველია. აღმოჩნდება, რომ იგი ყველაფერს გველის თვალით ხედავს. სწორედ მისი ძალისხმევით გადაარჩენენ ართურ უისლის, რომელსაც გველი ესხმის. დამბლდორის მოთხოვნით სევერუს სნეიპი ჰარის ასწავლის ოკლუმენციის, ფიქრებში შეღწევისგან თავდაცვის ხელოვნებას. პოტერისათვის ეს რთული გაკვეთილებია. ერთ-ერთი ხილვისას იგი ყველაფერს ვოლდემორის თვალით ხედავს და ესიზმრება მაგიის სამინისტროს ერთ-ერთი განყოფილება.
ამბრიჯის კაბინეტიდან ჰარი ცდილობს, ბუხრით დაუკავშირდეს გრიმოს მოედანს (ვინაიდან ხილვებში ხედავდა, თუ როგორ აწამებდა სირიუსს ვოლდემორი), მაგრამ მას თავად დოლორესი შეუსწრებს. იგი აღიარებს, რომ დადლისა და ჰარიზე სპეციალურად გამოუშვა დემენტორები. ჰერმიონი არწმუნებს ამბრიჯს, თითქოს აკრძალულ ტყეში არის მათი საიდუმლო იარაღი. იქ მისულ ამბრიჯს იჭერენ კენტავრები.
რონი, ჯინი, ლუნა ლავგუდი და ნევილ ლონგბოტომი, ჰარისთან და ჰერმიონთან ერთად მიფრინავენ ლონდონში, მაგიის სამინისტროში. სირიუსს ვერ პოულობენ, თუმცა წინასწარმეტყველებათა დარბაზში პოულობენ ბურთულას ჰარისა და ვოლდემორის სახელებით. ამ დროს ჩნდებიან სიკვდილის მხვრელები. წინასწარმეტყველებას შემთხვევით ნევილი ამსხვრევს. ბავშვებს ეხმარებიან რიმუს ლუპინი, ნიმფადორა ტონკსი, კინგსლი შეკლბოტი, ალასტორ მუდი და სირიუსი. ბელატრისა ლესტრეინჯი კლავს სირიუსს.
პოტერი განრისხებული მისდევს ბელატრისას, მაგრამ ამ დროს ჩნდება თავად ვოლდემორი. გარდაუვალი ბრძოლისგან ჰარის გადაარჩენს უეცრად მოსული დამბლდორი. დარბაზში შემოდიან სამინისტროს წარმომადგენლები ფაჯთან ერთად. ამის გამო, მინისტრი იძულებულია, აღიაროს ვოლდემორის დაბრუნება და გადააყენოს ამბრიჯი ჰოგვორტსის დირექტორის თანამდებობიდან.
დამბლდორი აღიარებს ჰარის წინაშე, რომ ბლექის სიკვდილში თავად არის დამნაშავე, ვინაიდან მთელი წლის მანძილზე ერიდებოდა ჰარისთან საუბარს. ალბუსს იმედი ჰქონდა, რომ ვოლდემორი ასე შეწყვეტდა მის ძიებას. მაგრამ ბნელმა მბრძანებელმა შესძლო ჰარის სამინისტროში შეტყუება. წინასწარმეტყველებაში კი საუბარი იყო ვოლდემორზე, რომლის ბედსაც უკავშირდება სხვა ადამიანის ბედი - ისეთი ადამიანის, რომელიც ვოლდემორის ნიშნით იქნა აღნიშნული და მანამდე იცოცხლებს, სანამ ვოლდემორი ცოცხალი იქნება (და პირიქით).
დემენტორები ვოლდემორის მხარეს გადადიან. ლუციუს მალფოი, რომელიც სიკვდილის მხვრელებთან ერთად არის, აზკაბანის პატიმარი ხდება. ამის გამო დრაკო მალფოის ჰარი უფრო მეტად ეზიზღება.
კინგს კროსის სადგურზე დაბრუნებული ჰარი, გარდა დერსლების ოჯახისა, აღმოაჩენს მუდის, ლუპინს, ტონკსს, ფრედ და ჯორჯ უისლებსა და მათ მშობლებს. ჯადოქრები აფრთხილებენ ძია ვერნონს, რომ ჰარიზე შემდგომში ზეწოლის შემთხვევაში, ისინი მას თავად მიხედავენ.
გამოცემა
პოტერის მოყვარულები ახალი წიგნის გამოცემას 3 წლის მანძილზე ელოდნენ. მეხუთე წიგნის გამოცემამდე უკვე გაყიდული იყო პირველი ოთხი წიგნის 200 მილიონი ასლი. წიგნები ნათარგმნი იყო 55 ენაზე და გამოცემული იქნა 200 ქვეყანაში წინა ტომების ფენომენალურ წარმატებასთან ერთად, ახალმა წიგნმა დაამყარა რეკორდები. 2003 წლის 20 ივნისს მას მაღაზიებთან ელოდა ათასობით მკითხველი. მიუხედავად უსაფრთხოების ნორმების დაცვისა, მერსისაიდის ერთ-ერთი მაღაზიიდან 2003 წლის 15 ივნისს მოპარული იქნა წიგნის ათასობით ასლი.
კრიტიკოსთა შეფასება
ჰარი პოტერი და ფენიქსის ორდენი ძირითადად დადებითად იქნა შეფასებული და რამდენიმე ჯილდოც მიიღო. 2004 წელს ამერიკის ბიბლიოთეკების ასოციაციამ მას უწოდა „საუკეთესო წიგნი ახალგაზრდა მოზრდილთათვის“ და „აღსანიშნავი წიგნი“. სხვადასხვა ჯილდოსთან ერთად მას ერგო ოპენჰაიმის ოქროს მედალი (2004).
რომანმა დაიმსახურა კრიტიკოსთა დადებითი შეფასებებიც. როულინგის ფანტაზიის ნიჭი შეაქო გამოცემის USA Today მიმოხილველმა დეირდრა დონაჰიუმ. უარყოფითი შეფასებების ძირითადი ნაწილი უკავშირდებოდა რომანში აღწერილი ძალადობის სცენებსა და მორალურ პრობლემებს. თავისი პოზიცია რელიგიურმა კონფესიებმაც გამოხატეს.
გამოცემის The New York Times ჟურნალისტ ჯონ ლეონარდის თქმით, „„ფენიქსის ორდენი“ ნელი ტემპით იწყება, შემდგომ მატულობს სიჩქარე და მისრიალებს, ყირამალა სვლით, გააფთრებული დაბოლოებისაკენ... ჰარის ასაკთან ერთად, როულინგიც უკეთესი ხდება.“ თუმცა, იგი ასევე აკრიკისებს დრაკო მალფოისა და ლორდ ვოლდემორის პერსონაჟებს. ქრისტიანული მემარჯვენე ორგანიზაციის Focus on the Family წევრ ჯული სმითჰაუზერის თქმით, „ეს წიგნი უნდა ჩაითვალოს სერიაში ყველაზე სუსტ წიგნად, ვინაიდან როულინგი ნაკლებად უმოწყალოა, ვიდრე წინა ორი რომანის შემთხვევაში“. სმითჰაუზერის კრიტიკის ძირითადი ობიექტი იყო ის, რომ წიგნი არ ატარებდა მორალებს. ჰარი, მისი აზრით, იტყუება, რათა გაექცეს სასჯელს და ძალადობა არის „საზარელი და სურათოვანი“.
პრიკველები და სიკველები
ჰარი პოტერი და ფენიქსის ორდენი არის ჰარი პოტერის წიგნების სერიაში რიგით მეხუთე. პირველი გამოქვეყნდა 1997 წელს, სათაურით ჰარი პოტერი და ფილოსოფიური ქვა. „ფენიქსის ორდენი“ ითვლება მთელ სერიაში ყველაზე ხანგრძლივ წიგნად, თუმცა მისი ეკრანიზაცია მხოლოდ 2 საათსა და 18 წუთს გრძელდება. 1997 წლის ბოლოს წიგნის ბრიტანულ გამოცემას მიენიჭა წიგნის ეროვნული ჯილდო და ოქროს მედალი 9-10 წლის ბავშვებისათვის განკუთვნილი წიგნების კატეგორიაში. მეორე წიგნი, ჰარი პოტერი და საიდუმლო ოთახი გამოიცა ბრიტანეთში, 1998 წლის 2 ივლისს და აშშ-ში, 1999 წლის 2 ივნისს. ჰარი პოტერი და აზკაბანის ტყვე არის მესამე წიგნი, გამოცემული 1999 წლის 8 ივლისს (ბრიტანეთი) და 8 სექტემბერს (აშშ). ჰარი პოტერი და ცეცხლოვანი თასი გამოვიდა 2000 წლის 8 ივლისს, ორივე ქვეყანაში.
ფილმი
2007 წელს გამოვიდა წიგნის ეკრანიზაცია. მისი რეჟისორია დევიდ იეიტსი, ხოლო სცენარის ავტორი - მაიკლ გოლდენბერგი. ფილმი გადაიღო დევიდ ჰეიმენის კომპანიამ Heyday Films, დევიდ ბერონის თანაშემწეობით. ფილმის ბიუჯეტმა შეადგინა 200 მილიონ აშშ დოლარამდე. კრიტიკული და კომერციული კუთხით მას წარმატება ხვდა წილად. გამოსვლიდან ხუთი დღის მანძილზე მან შემქმნელებს 938.377.000 აშშ დოლარი მოუტანა.
ვიდეო თამაშები
წიგნისა და ფილმის მიხედვით გამოვიდა თამაში. იგი შეიქმნა პლატფორმებისათვის Microsoft Windows, PlayStation 2, PlayStation 3, Xbox 360, PSP, Nintendo DS, Wii, Game Boy Advance და Mac OS X. თამაში გაყიდვაში გამოჩნდა 2007 წლის 25 (აშშ), 27 (ავსტრალია) და 29 (ბრიტანეთი და ევროპა, PlayStation 3, PSP, PlayStation 2, Windows) ივნისსა და 3 ივლისს (სხვა პლატფორმები). თამაშები გამოსცა Electronic Arts-მა.
რელიგიური შეფასება
რელიგიური წრეების მიერ ამ და სხვა ნაწარმოების შეფასებებს შორის ყურადღება გამახვილებულია მათში ოკულტურ ან სატანისტურ ქვეტექსტებზე. თუმცა, რელიგიური კუთხით რომანების შეფასება არა მხოლოდ უარყოფითია. როულინგი: „რამდენადაც მათ აკრიტიკებდნენ თეოლოგიური თვალსაზრისით, იმდენადვე აქებდნენ სხვადასხვა მქადაგებლები, თანაც სხვადასხვა სარწმუნოების წარმომადგენლები“.
წინააღმდეგობა
რელიგიური წინააღმდეგობა წიგნს სხვა ქვეყნებშიც გაუწიეს. საბერძნეთისა და ბულგარეთის მართლმადიდებლური ეკლესიები გაერთიანდნენ ჰარი პოტერის სერიის წინააღმდეგ. წიგნები აიკრძალა არაბთა გაერთიანებული საამიროების სკოლებში და გაკრიტიკებული იქნა ირანულ გამოცემებში.
რომის კათოლიკური წრეების აზრი სერიის შესახებ არაერთგვაროვანია. 2003 წელს გამოცემამ Catholic World Report გააკრიტიკა ჰარის მხრიდან წესებისა და უფროსების მიმართ პატივისცემის არარსებობა და აღნიშნა, რომ „ჯადოსნური და ამქვეყნიური სამყაროების აღრევით ხდება ღვთაებრივი უზენასოების ფუნდამენტური უარყოფა“. 2005 წელს კარდინალმა იოზეფ რაცინგერმა, რომელიც მოგვიანებით პაპად აკურთხეს, სერიას უწოდა „შეუმჩნეველი ცდუნება, რომელიც ქრისტიანობის გულს ურტყამს“. მისი ნებართვით, გამოქვეყნდა წერილი, რომელშიც იგი გამოხატავდა საკუთარ აზრს ნაწარმოებზე. თუმცა, ვესტმინსტერის სააბატოს წარმომადგებლის თქმით, კარდინალ რაცინგერის სიტყვები არ იყო მნიშვნელოვანი, ვიანიდან არ წარმოადგენდა სარწმუნოებრივი დოქტრინის ჯგუფის (რომლის წევრიც რაცინგერი იყო) ოფიციალურ პოზიციას.
დადებითი შეფასება
სხვადასხვა რელიგიური წრის პოზიცია იყო დადებითი. ემილი გრინსინგერის აზრით, ფენტეზის ჟანრის ლიტერატურა ეხმარება ბავშვებს, გადაურჩნენ თანამედროვე რეალობას, ვინაიდან მათ უკვე იციან, როგორც მოიქცნენ. მან სცენა პლატფორმა 9¾-ზე აღწერა, როგორც რწმენისა და იმედის ნიმუში. ჰარის ცხოვრებაში პირველი დიდი არჩევანის სცენა, მისი აზრით, არის გამანაწილებელი ქუდის სცენა ჰოგვორტსის მთავარ დარბაზში. იგი აღნიშნავს ჰარის დედის თვითგაწირვას, რომელმაც დაიცვა ბიჭუნა და იცავდა მას მთელი სერიის მანძილზე. ეს მისი აზრით, არის ყველაზე დიდი მაგია, რომელიც აღემატება მაგების ჯადოსნურ ტექნოლოგიებს და სწორედ ეს არ ესმის ძალაუფლებას მოწყურებულ ვოლდემორს.
თარგმანები
წიგნის პირველი ოფიციალური უცხოენოვანი თარგმანი გამოვიდა ვიეტნამურ ენაზე, 2003 წლის 21 ივლისს. სერბულ ენაზე გამოცემული ვერსია იყო შემდეგი, რომელიც 2003 წლის სექტემბერში გამოჩნდა. მოგვიანებით გამოვიდა სხვა თარგმანებიც, მაგალითად, ნოემბერში - ჰოლანდიური და გერმანული. საგულისხმოა, რომ საფრანგეთში გაყიდვებით ლიდერობდა ინგლისურენოვანი ვერსია, ხოლო გერმანიასა და ნიდერლანდებში ოფიციალურ გამოცემამდე დიდი ინტერესის გამო ინტერნეტ-სივრცეში ვრცელდებოდა არაოფიციალური თარგმანები.
სქოლიო
კატეგორია:წიგნები ჰარი პოტერის შესახებ კატეგორია:2003 წლის რომანები
Camponotus zimmermanni pansus
Camponotus zimmermanni pansus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
ლა-ალდეა-დე-სან-ნიკოლასი
ლა-ალდეა-დე-სან-ნიკოლასი (La Aldea de San Nicolás) — მუნიციპალიტეტი ესპანეთში, შედის კანარის კუნძულების ავტონომიური გაერთიანების ლას-პალმასის პროვინციის შემადგენლობაში, მდებარეობს კუნძულ გრან-კანარიაზე. ფართობი — 123,58 კმ². მოსახლეობა — 7504 კაცი (2022 წ.).
სქოლიო
კატეგორია:ლას-პალმასის მუნიციპალიტეტები
ალსაგა
ალსაგა (Alzaga, Altzaga) — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების გიპუსკოის პროვინციის გოიერის კომარკის შემადგენლობაში. ფართობი — 2,52 კმ². მოსახლეობა — 178 კაცი (2020 წ.).
სქოლიო
კატეგორია:გიპუსკოის მუნიციპალიტეტები კატეგორია:გიპუსკოის ქალაქები
აბელიანი (თეთრიწყაროს მუნიციპალიტეტი)
აბელიანი — სოფელი საქართველოში,   თეთრიწყაროს მუნიციპალიტეტში, ჩხიკვთის თემში. მდებარეობს მდინარე ალგეთის მარჯვენა მხარეს, ზღვის დონიდან 1020 მ სიმაღლეზე. ქალაქ თეთრიწყაროდან დაშორებულია 5 კილომეტრით.
სოფლის ძველი სახელწოდებაა აბელია. XIX საუკუნის 30-იან წლებში აბელიანში დასახლდნენ ბერძნები.
დემოგრაფია
2014 წლის აღწერის მონაცემებით სოფელში ცხოვრობს 46 ადამიანი.
სქოლიო
კატეგორია:თეთრიწყაროს მუნიციპალიტეტის სოფლები
ამიკოსი
ამიკოსი (Ἄμυκος) — პოსეიდონისა და თებელი ფერიის მელიასის (ზოგი ვარიანტით ბითვინისის) ვაჟი. ბებრიკების მეფე, გამოირჩეოდა დიდი ფიზიკური ძალით. როდესაც მის ქვეყანაში არგონავტები მოვიდნენ, მათში ყველაზე ძლიერს — პოლიდევკეს მუშტით ბრძოლა შესთავაზა. პოლიდევკემ მიიღო გამოწვევა, ჩხუბის დროს ამიკოსს კეფაში მაგრად დაკრა და მოკლა. ბებრიკები დაესივნენ პოლიდევკეს, მაგრამ მას არგონავტები მიეშველნენ, მრავალი ბებრიკი მოკლეს და დანარჩენი უკუაქციეს.
რესურსები ინტერნეტში
კატეგორია:ბერძნული მითოლოგია კატეგორია:ტროელები კატეგორია:პოსეიდონის შთამომავლობა
მანუჩარ მარკოიშვილი
მანუჩარ მარკოიშვილი (დ. 17 ნოემბერი, 1986, თბილისი, საქართველო) — ქართველი კალათბურთელი. არის ერთ-ერთი ყველაზე ახალგაზრდა კალათბურთელი რომელმაც ევროლიგაზე ითამაშა, დებიუტის მომენტში ის 15 წლისა და 327 დღის იყო.
ეროვნული ნაკრები
მანუჩარ მარკოიშვილი თამაშობს საქართველოს ეროვნულ ნაკრებში.
რესურსები ინტერნეტში
კატეგორია:ქართველი კალათბურთელები კატეგორია:დაბადებული 17 ნოემბერი კატეგორია:დაბადებული 1986
Dorymyrmex reginiculus
Dorymyrmex reginiculus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
ელაშვილი
საკუთარი სახელი ელაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
Camponotus zimmermanni
Camponotus zimmermanni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
NGC 631
NGC 631 — გალაქტიკა თევზების თანავარსკვლავედში. აღმოჩენის თარიღია 1864 წლის 27 ოქტომბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
ელერდაშვილი
საკუთარი სახელი ელერდაშვილი შეიძლება აღნიშნავდეს ერთ-ერთ შემდეგ პიროვნებათაგანს:
იხილეთ აგრეთვე
კატეგორია:ქართული გვარები
არსენ კანოკოვი
არსენ ბაშიროვის ძე კანოკოვი (ყაბარდოულად: Къанокъуэ Арсен, რუსულად: Арсен Баширович Каноков; დ. 22 თებერვალი, 1957) – რუსი პოლიტიკოსი, რომელიც 2005- 2013 წლებში მუშაობდა ყაბარდო-ბალყარეთის რესპუბლიკის მეთაურის პოსტზე.
პროტოტიპი
ლიტერატურა
კატეგორია:ლიტერატურული ტერმინები
არსენ კანოკოვი
ბიოგრაფია
კანოკოვი არის ერთ – ერთი ყველაზე ცნობილი პოლიტიკური ფიგურა, რომელიც განათლებით ეკონომიკის დოქტორია. 2005 წლიდან იგი ხელმძღვანელობს ყაბარდო-ბალყარეთის რესპუბლიკას და მისი მეთაური იყო (ის ხელახლა 2010 წელს აირჩიეს).
არსენ კანოკოვი დაიბადა 1957 წლის 22 თებერვალს ყაბარდო- ბალყარეთის პატარა სოფელში, შეეთალაში. მისი მშობლები უბრალო ადამიანები იყვნენ: მამა სოვხოზში მუშაობდა, დედა კი - მედდა იყო. 27 წლის განმავლობაში რესპუბლიკის მეთაურის მამა მუშაობდა ბოსტნეულის მწარმოებლად, მოგვიანებით იგი გახდა აგრონომი, საბოლოოდ კი სოფლის საბჭოს მეთაური.
არსენ კანოკოვი სწავლობდა ქალაქ ნართკალას №1 სკოლაში, რომელიც მან წარმატებით დაასრულა. სკოლის დამთავრებისთანავე, მან ჩააბარა პლეხანოვის სახელობის რუსეთის ეკონომიკურ უნივერსიტეტში, სადაც ყველას თავი დაამახსოვრა, როგორც ნიჭიერმა სტუდენტმა. 1984 წელს უნივერსიტეტის დამთავრების შემდეგ კანოკოვმა მოიხადა სამხედრო სავალდებულო პროგრამა და საბჭოთა კავშირის ჯარში ჩაირიცხა. 1985 წელის, ჯარის დასრულების შემდეგ, მუშაობა დაიწყო მოსკოვის ხილისა და ბოსტნეულის ასოციაციაში. არსენ კანოკოვი ოთხი წლის განმავლობაში მუშაობდა ასოციაციის სხვადასხვა ფილიალში, 1987 წელს კი - მაღაზიის მენეჯერის თანამდებობა მიიღო.
მოგვიანებით, სამსახურის შეცვლის შემდეგ, მისი საქმიანობა მოიცავდა რამდენიმე სფეროს: ბანკის ოპერაციებსა და ინვესტიციებს, მშენებლობა მოსკოვსა და მის რეგიონში და ასევე მრავალფუნქციური სავაჭრო ქსელების მართვა რსფსრ-ის მასშტაბით (მათ შორის არსენის მშობლიურ კუთხე ყაბარდო-ბალყარეთშიც). 1994 - 1998 წლებში არსენ კანაკოვი ჰოლდინგ ,,სინდიკას" მეთაურად დაინიშნა. "სინდიკაში" მუშაობის დროს კანოკოვმა შეიძინა მმცენტროკრედიტ ბანკის" (Centrocredit Bank) აქციების 30% და შევიდა დირექტორთა კომიტეტში, სადაც 2003 წლამდე დარჩა. მან მენეჯერის საქმიანობა წარმატებით შეუთავსა ბანკირსა და პოლიტიკურ კარიერას - 1998 წელს გახდა ყაბარდო-ბალყარეთის რესპუბლიკის წარმომადგენელი რუსეთის პრეზიდენტთან.
მან წარადგინა სადოქტორო დისერტაცია 1998 წელს და მოიპოვა დოქტორის ხარისხი 2001 წელს. არსენ კანოკოვი დღესაც ხელმძღვანელობს გამოკვლევებს, მონაწილეობს განათლების საბჭოს საქმიანობაში, ის ასევე არის ბუნებისმეტყველების აკადემიისა და ეკონომიკურ მეცნიერებათა აკადემიის წევრი.
პოლიტიკური კარიერა
2005 წლის სექტემბერში პუტინმა კანოკოვი წარადგინა ყაბარდო-ბალყარეთის რესპუბლიკის ახალ პრეზიდენტად. მის კანდიდატურას მხარი დაუჭირა რესპუბლიკის საკანონმდებლო ასამბლეამ. კანკოვის მმართველობის პერიოდში ყაბარდო- ბალყარეთი გახდა ჩრდილოეთ კავკასიაში წამყვანი რესპუბლიკა ეკონომიკის მხრივ.
რუსეთის მომდევნო პრეზიდენტმა დიმიტრი მედვედევმა კანოკოვი წარადგინა რესპუბლიკის მეთაურად 2010 წელს სადაც საკანონმდებლო ასამბლეამ მის კანდიდატურას მხარი კიდევ დაუჭირა. 2009 წელს კანკოვს შეეძლო რუსეთის პარლამენტის წევრი გამხდარიყო, მაგრამ მან არ მიიღო მოადგილის მანდატი და ეს არც სათათბიროს მე -5 და მე -6 მოწვევებში (2007 და 2011 წლებში) გააკეთა.
არსენ კანოკოვი ცნობილია, როგორც გულუხვი სპონსორი და მხარდამჭერი. მან თავისი პირადი დანაზოგი გამოიყენა ტაძრისა და მეჩეთის, აგრეთვე ძეგლების აღსადგენად; უფრო მეტიც, იგი მხარს უჭერდა ცნობილი რესტორნის ,,ელბრუსის" და სასტუმრო ,,ინტურისტის" რესტავრაციას. ყაბარდო-ბალყარეთის რესპუბლიკის მეთაური არსენ კანოკოვი მატერიალურ დახმარებას უწევს საქველმოქმედო აქციებსა და ღონისძიებებს. იგი აფინანსებს მრავალშვილიან ოჯახებსა და ბავშვთა სახლებს, ასევე ფეხბურთის გუნდებს (მათ შორის, საფეხბურთო კლუბი ნალჩიკის სპარტაკი) იგი ირწმუნება, რომ მისი მეუღლე და სამი შვილის დედა არის ადამიანი, რომელიც მხარს უჭერდა რესპუბლიკის მომავალ მეთაურს მთელი თავისი პოლიტიკური კარიერის განმავლობაში, რთული სიტუაციებისა და მძიმე მომენტების ჩათვლით. არსენ კანოკოვი სარგებლობს თავისი ამომრჩევლის ნდობით, რასაც ის ფაქტიც განაპირობებს, რომ ის სკანდალში არასოდეს არ გახვეულა.
სებასტიან აგრედა
სებასტიან აგრედა (Sebastián Ágreda, დ 1795, პოტოსი, ბოლივია — გ. 18 დეკემბერი, 1875, ლა-პასი, ბოლივია) — ბოლივიელი პოლიტიკოსი, ბოლივიის პრეზიდენტი 1841 წელს. თანამდებობა დაიკავა 1841 წლის 10 ივნისს — დატოვა 1841 წლის 9 ივლისს.
ლიტერატურა
კატეგორია:ბოლივიის პრეზიდენტები კატეგორია:დაბადებული 1795 კატეგორია:გარდაცვლილი 18 დეკემბერი კატეგორია:გარდაცვლილი 1875
საბჭოთა კავშირის საფეხბურთო ჩემპიონატი 1945
საბჭოთა კავშირის საფეხბურთო ჩემპიონატი 1945 — საბჭოთა კავშირის საფეხბურთო ჩემპიონატის მეშვიდე გათამაშება. გამარჯვებული გახდა მოსკოვის „დინამო“, მეორე ადგილზე გავიდა მოსკოვის „ცდკა“, მესამეზე – მოსკოვის „ტორპედო“. დაიწყო 13 მაისს და დასრულდა 24 სექტემბერს.
რესურსები ინტერნეტში
1945 კატეგორია:1945 წელი ფეხბურთში
Dorymyrmex richteri
Dorymyrmex richteri — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
თავზეხელაღებული (სეზონი 1)
ამერიკული ვებ-ტელესერიალი „თავზეხელაღებული“ ეფუძნება Marvel Comics-ის ამავე სახელწოდების პერსონაჟის ისტორიებს. მეტ მერდოკი ადვოკატია და სუპერგმირის კოსტიუმით ყოველდღე ებრძვის უკანონობას, რომელიც ქალაქში განსაკუთრებით უილსონ ფისკის გამო არის გაბატონებული. მოქმედება მიმდინარეობს Marvel-ის კინოსამყაროში და თანხმობაშია მისი ფილმების და სხვა ტელესერიალების მოვლენებთან. სეზონის მწარმოებელია Marvel Television, ABC Studios-თან, DeKnight Prods.-თან და Goddard Textiles-თან ერთად, სტივენ ს. დენაიტის, როგორც შოურანერის და სერიალის შემქმნელის, დრიუ გოდარდის, როგორც კონსულტანტის თანამონაწილეობით.
ჩარლი კოქსი სერიალში ასრულებს მერდოკის როლს, ხოლო ვინსენტ დ'ონოფრიო განასახიერებს უილსონ ფისკს. მათ გარდა, როლებს ასრულებენ დებორა ენ ვოლი, ელდენ ჰენსონი, ტობი ლეონარდ მური, ვონდი კერტის-ჰოლი, ბობ განტონი, აიელეტ ზურერი და როსარიო დოუსონი. სერიალის წარმოება დაიწყო 2013 წელს, ხოლო გოდარდი გუნდს 2013 წლის დეკემბერში შეუერთდა. დენაიტმა იგი შოურანერად აირჩია, ხოლო კოქსმა როლი 2014 წლის მაისში მიიღო. სერიალის გადაღებები მიმდინარეობდა ნიუ-იორკში, 2014 წლის ივლისში-დეკემბერში. სეზონში ყურადღება გამახვილებულია პირველწყაროს უფრო ბნელი და მოწიფული ხასიათის ელემენტებზე. სტეფანი მასლანსკი ამ სეზონის კოსტიუმების დიზაინერია, ხოლო თავზეხელაღებულის საბოლოო წითელი უნიფორმა შექმნეს რაიან მაინერდინგმა და Marvel Studios-მა. სეზონი შეიცავს Marvel-ის კინოსამყაროს სხვა პროექტების, ისევე, როგორც Netflix-ის მომავალი სერიალების ციტირებებს.
სეზონის პირველი ორი ეპიზოდის პრემიერა ლოს-ანჯელესში 2015 წლის 2 აპრილს გაიმართა. სრული, 13 ეპიზოდისგან შემდგარი სეზონი Netflix-ზე 10 აპრილს გამოვიდა. მაყურებელთა რაოდენობა დიდი იყო. კრიტიკოსებმა დადებითად შეაფასეს შესრულება, განსაკუთრებით დ'ონოფრიოსი და Marvel-ის სხვა პროექტებთან შედარებით, ამ სერიალის ბნელი ტონი და მოქმედებითი სცენები. თუმცა, სეზონის ზოგიერთი ეპიზოდის რიტმმა და თავზეხელაღებულის საბოლოო კოსტიუმმა კრიტიკა დაიმსახურეს. პირველმა სეზონმა მიიღო ემის შემოქმედებით ჯილდოზე ორი ნომინაცია - Shade VFX-ის მიერ შექმნილი ეფექტებისთვის და ხმის მონტაჟისთვის. 2015 წლის 21 აპრილს სერიალის მეორე სეზონი დაიგეგმა.
სქოლიო
კატეგორია:თავზეხელაღებულის სეზონები კატეგორია:2015 წლის ამერიკული სატელევიზიო სეზონები
იაკოვ ტესტელეცი
იაკოვ ტესტელეცი (Я́ков Гео́ргиевич Тестеле́ц (დ. 12 სექტემბერი, 1958, მოსკოვი) — რუსი ენათმეცნიერი, სპეციალისტი სინტაქსური თეორიისა და ტიპოლოგიის დარგში, კავკასიური ენების სპეციალისტი.
ფილოლოგიის მეცნიერებათა დოქტორი, რუსეთის სახელმწიფო ჰუმანიტარული უნივერსიტეტის ენათმეცნიერების ინსტიტუტის ლინგვისტური ტიპოლოგიის სასწავლო-სამეცნიერო ცენტრის პროფესორი. რუსეთის მეცნიერებათა აკადემიის ენათმეცნიერების ინსტიტუტის კავკასიურ ენათა განყოფილების ხელმძღვანელი.
ბმულები
კატეგორია:რუსი ენათმეცნიერები კატეგორია:რუსი ფილოლოგები კატეგორია:დაბადებული 1958 კატეგორია:დაბადებული 12 სექტემბერი
Kung Fu Junkie
ჯგუფის დროებითი და ყოფილი წევრები არიან მაქს მაჩაიძე (ვოკალი), ანანო სიხარულიძე (კლავიშებიანი საკრავები, ვოკალი), ნანუკა ნაცვლიშვილი (ბასი, ვოკალი), გიორგი გეწაძე (დრამები) და ილიკო ღოღობერიძე (ბასი).
რესურსები ინტერნეტში
კატეგორია:ქართული ელექტრონული ჯგუფები კატეგორია:2007 წელს ჩამოყალიბებული ჯგუფები
ამიმონე
ამიმონე (Άμυμώνη) — დანაოსის ქალიშვილი, რომელსაც სატირი დევნიდა. ამიმონემ დასახმარებლად მოუხმო პოსეიდონს. პოსეიდონმა სატირს სამკბილა ჰკრა, სატირმა აიცდინა, კლეს მოხვდა და სამი ჭავლი წყალი გადმოედინა. ამის შემდეგ სატირი დაიმალა, ამონე კი პოსეიდონმა წაიყვანა და მისაგან შეეძინა გმირი ნავპულუსი. ესქილემ ამიმონეს მითი გამოიყენა ერთ-ერთ სატირულ დრამაში.
კატეგორია:ბერძნული მითოლოგია კატეგორია:დანაიდები
ევროპის ავტომაგისტრალი E70
right|200px| ევროპის ავტომაგისტრალი E70 — ევროპის ავტომაგისტრალი, რომელიც ათ ევროპულ ქვეყანას და ერთ საბორნე გადასასვლელს გადის, ბულგარეთის ქალაქ ვარნასა და თურქეთის ქალაქ სამსუნს შორის. იგი იწყება ესპანეთის ქალაქ ლა-კორუნიაში და მთავრდება საქართველოს ქალაქ ფოთში. მარშრუტის სიგრძე — 5114 კმ.
ავტომაგისტრალი გადის შემდეგ ქვეყნებზე:
კატეგორია:საქართველოს გზები კატეგორია:ევროპის ავტომაგისტრალები
გიორგი ცინცაძე
გიორგი ცინცაძე (დ. 7 თებერვალი, 1986, თბილისი, საქართველო) — ქართველი კალათბურთელი.
რესურსები ინტერნეტში
კატეგორია:დაბადებული 7 თებერვალი კატეგორია:დაბადებული 1986 კატეგორია:ქართველი კალათბურთელები გ
მაჭახელისწყალი
მაჭახელისწყალი, მაჭახლისწყალი — მდინარე ხელვაჩაურის მუნიციპალიტეტში. სათავე აქვს თურქეთში, შავშეთის ქედის სამხრეთ კალთაზე, ზღვის დონიდან 2285 მ. ერთვის მდინარე ჭოროხს მარჯვნიდან სოფელ მაჭახლისპირთან. სიგრძე 37 კმ. მდინარის აუზის ფართობი 369 კმ². საზრდოობს წვიმის, თოვლისა და მიწისქვეშა წყლებით. წყალდიდობა იცის გაზაფხულზე, წყალმოვარდნა — შემოდგომაზე, წყალმცირობა — ზამთარში. საშუალო წლიური ხარჯი შესართავთან 20,8 მ³/წმ.
სქოლიო
კატეგორია:ჭოროხის შენაკადები კატეგორია:აჭარის ავტონომიური რესპუბლიკის მდინარეები
შამილ შეთეკაური
შამილ შეთეკაური (დ. 10 ივლისი, 1955, ხონე, დუშეთის მუნიციპალიტეტი —  გ. 1 აგვისტო, 2018, გამარჯვება, გარდაბნის მუნიციპალიტეტი) — ქართველი მეცნიერი, ბოტანიკოსი, მცენარეული მრავალფეროვნების სპეციალისტი, ეკოლოგისტი, ხმელთაშუა ზღვისა და კავკასიის ენდემური სახეობების სპეციალისტი.
საქართველოს ბოტანიკური საზოგადოების წევრი (1980), ხმელთაშუა ზღვის ქვეყნების ფიტოტაქსონომიური საერთაშორისო საზოგადოების წევრი (OPTIMA) (2002), საერთაშორისო გეოგრაფიული კავშირის წევრი (IGU) (2002), ლონდონის ლინეს წევრი (SLF) (2007), ბუნების დაცვის მსოფლიო კავშირის კავკასიის რეგიონალური ექსპერტი (IUCN) (2008), კეცხოველის ბოტანიკის ინსტიტუტის სამეცნიერო საბჭოს წევრი (2008).
ბიოგრაფია
250px|მინი|მარცხნივ|2008 წელი, [[ფრიდრიხ შილერის უნივერსიტეტი, ჰაუსკნექსტის ჰერბარიუმი.]] 1955 წლის 10 ივლისს დაიბადა დუშეთის მუნიციპალიტეტის სოფელ ხონეში. 1973-1978 წლებში სწავლობდა სასოფლო-სამეურნეო ინსტიტუტის მებაღეობა-მევენახეობის ფაკულტეტზე. 1982-1986 წლებში სწავლობდა ბოტანიკის ინსტიტუტის ასპირანტურაში. 1987 წელს დაიცვა საკანდიდატო დისერტაცია. 1999 წელს დაიცვა დოქტორის დისერტაცია.
2006 წლიდან მუშაობს თბილისის სახელმწიფო უნივერსიტეტის, ზუსტი და საბუნებისმეტყველო ფაკულტეტის ბიომრავალფეროვნების ასისტენტ პროფესორი. 2010 წლიდან თბილისის ბოტანიკური ბაღისა და ბოტანიკური ინსტიტუტის მცენარეთა სისტემატიკისა და გეოგრაფიის განყოფილების გამგე.
2015 წელს მისი სახელი მიენიჭა კავკასიის ენდემური ობობის სახეობას: Incestophantes shetekaurii (Linyphiidae),.
სქოლიო
კატეგორია:ქართველი ბიოლოგები კატეგორია:დაბადებული 10 ივლისი კატეგორია:დაბადებული 1955 კატეგორია:გარდაცვლილი 1 აგვისტო კატეგორია:გარდაცვლილი 2018
Camponotus zenon zenon
Camponotus zenon zenon — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
მოგანი
მოგანი (Mogán) — მუნიციპალიტეტი ესპანეთში, შედის კანარის კუნძულების ავტონომიური გაერთიანების ლას-პალმასის პროვინციის შემადგენლობაში, მდებარეობს კუნძულ გრან-კანარიაზე. ფართობი — 172,43 კმ². მოსახლეობა — 20072 კაცი (2022 წ.).
სქოლიო
კატეგორია:ლას-პალმასის მუნიციპალიტეტები
ერიაშვილი
საკუთარი სახელი ერიაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ყაზვინის ოსტანი
ყაზვინის ოსტანი — ირანის 31 ოსტანიდან ერთ-ერთი. ესაზღვრება ირანის 6 ოსტანი: მაზანდარანი, გილანი, ზენჯანი, ჰამადანი, მარკაზი და თეირანი. ადმინისტრაციული ცენტრია ქალაქი ყაზვინი. ყაზვინის ოსტანის მოსახლეობა შეადგენს 1,143,200 ადამიანს. ყაზვინის ოსტანში საკმაოდ ბევრი ენაა გავრცელებული. მოსახლეობის უმრავლესობა საურობს: სპარსულ და აზერბაიჯანულ ენებზე. სწორედ ყაზვინის ოსტანში მდებარეობს სპარსული იმპერიის ერთ-ერთი უმნიშვნელოვანესი ციხესიმაგრე ალამუთი.
ადმინისტრაციული დაყოფა
ყაზვინის ოსტანი იყოფა 4 შაჰრესტნად.
რესურსები ინტერნეტში
კატეგორია:ირანის ოსტანები
Dorymyrmex santschii
Dorymyrmex santschii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
NGC 632
NGC 632 — გალაქტიკა თევზების თანავარსკვლავედში. აღმოჩენის თარიღია 1830 წლის 24 სექტემბერი. ეს ობიექტი შედის ახალ საერთო კატალოგში.
რესურსები ინტერნეტში
კატეგორია:გალაქტიკები კატეგორია:თევზების თანავარსკვლავედი
შატილი (დუშეთის მუნიციპალიტეტი)
შატილი — ციხე-სოფელი აღმოსავლეთ საქართველოში, მცხეთა-მთიანეთის მხარის დუშეთის მუნიციპალიტეტში, კავკასიონის მთავარი ქედის ჩრდილოეთ კალთაზე, პირიქითა ხევსურეთში, საქართველო-ჩეჩნეთის საზღვარზე, შატილისწყლისა და არღუნის შესართავთან, მდინარე არღუნის მარცხენა ნაპირას, ზღვის დონიდან 1400 მეტრზე, დუშეთიდან 115 კილომეტრში. თარიღდება შუა საუკუნეებით. შატილი საუკუნეთა განმავლობაში დარაჯობდა ქვეყნის ჩრდილოეთ გადმოსასვლელებს. სოფელი შატილის თემის ცენტრია.
ციხე-სოფელი განლაგებილია მიუვალი კლდის კეხზე. უკავია მცირე ტერიტორია და ერთმანეთზე მიდგმული ციხე-სახლებით ქმნის ერთ მთლიან თავდაცვით სისტემას. 1970 წელს აქ სარესტავრაციო სამუშაოები დაიწყო სპეციალურმა სამეცნიერო-სარესტავრაციო საწარმო გაერთიანებამ. 1972 წელს ჩატარდა 12 კოშკის არქეოლოგიური გამოკვლევა. ციხე-სოფლის საიმედოდ ჩაკეტილი ზღუდე, რომელიც რელიეფს მიჰყვება, ერთმანეთთან მიჯრით მდგარი შენობების გარეთა კედლებია. სოფელში შესასვლელი სამხრეთ-აღმოსავლეთიდანაა, მდინარეზე გადებული ხის მორების ხიდით, რომელიც საჭიროების დროს ადვილად აიყრებოდა სოფლის ჩასაკეტად. თავდაცვითი საჭიროებით იყო განპირობებული რელიეფის შესაბამისად ტერასულად განლაგებული შენობების სიმჭიდროვეც, სადაც ერთი სახლის სახურავი მეორის ბანია და ა. შ. სამხრეთ-აღმოსავლეთიდან ქვის კიბით იწყება ვიწრო ქუჩა, იგი აუყვება შენობებს შორის რთულ რელიეფს და სოფელს ჩრდილოეთის კიდემდე აღწევს.
შატილის სახლები შეიძლება XVII საუკუნით ან XVIII საუკუნის დასაწყისით დათარიღდეს.
არქიტექტურა
სოფლის განაშენიანების ძირითადი ნაგებობებია ციხე-სახლები ანუ ქვიტკირები, კოშკური საცხოვრებლები და კალოიანი სახლები. ძირითადი სამშენებლო მასალაა ნატეხი ქვა, რიყის ქვა და ფიქალი. ქვითკირის ერთ მთლიან მოცულობაში მოქცეულია გომური, საცხოვრებელი და თავდაცვითი სართულები. 1-ლი სართული გომურია, მე-2 სართული ‒ საცხვარე, მე-3 და მე-4 სართულები – საცხოვრებელი, ხოლო ბოლო, მე-5 სართული ‒ თავდაცვითი დანიშნულებისაა. სართულები ერთმანეთს ჭერში გაჭრილი კვადრატული ხვრელებით უკავშირდება. საცხოვრებელ სართულზე მოწყობილი იყო კერა, იდგა ოჯახის უფროსის სავარძელი, გრძელი ზურგიანი სკამი და გეომეტრიული ჩუქურთმით შემკული ავეჯი. სასინათლო ან საკვამლე სარკმელთან ახლოსაა ოთახის კუთხესთან, კერის ზემოთ, ჩამოკიდებული საქვამე ჯაჭვის მოწყობილობა. კერის ზემოთ გადახურვის ხის კოჭები ცეცხლისგან დაცულია ფიქლის დიდი ფილებით. თავდაცვითი სართულის ოთხივე კედელში სათოფურებია მოწყობილი. ამ სართულს ზაფხულობით საძილედაც იყენებენ. შენობის გადახურვა ბრტყელია – ბანიანი. ზედა სართულს, გარდა ამისა, ყოველ მხარეს თითო ან ორ-ორი ე. წ. ჩარდახი ანუ მაშიკულები აქვს.
სოფელში შემორჩენილია ქუჩებისა და შესასვლელების თავზე ხის გადასასვლელების ნაშთები, რომლებიც შიშიანობის დროს სახლების ზედა სართულებს ერთმანეთთან აკავშირებდა. სოფლის დასაწყისში, დასავლეთის კიდესთან, დგას ოთხკუთხა, ცალმხრივ გახსნილი, ფიქლით ნაგები სახურავჩამოშლილი შენობა ‒ საფიხვნო – მამაკაცთა საჭირბოროტო საკითხებზე სამსჯელო თავშესაყრელი ადგილი. იქვე ახლოს ე. წ. სამრევლოა, თითოოთახიანი, პატარ-პატარა შენობების ჯგუფი, განკუთვნილი მხოლოდ ქალთათვის, სადაც ქალები გარკვეული დროით ბინავდებოდნენ, ცხოვრების ზოგიერთ სპეციფიკურ პერიოდში. აქვეა საბძლური, ერთსართულიანი, ორფერდსახურავია სახლი საქონლისათვის და სალუდე.
სოფელში ასევე რამდენიმე კალოიანი სახლია. მთის ფერდობზე მიშენებული, ზურგით მიწაში შეჭრილი სამსართულიანი კალოიანი სახლის პირველი სართული, რომელსაც სახლს უწოდებენ, ადამიანთა საცხოვრებელი და პირუტყვის სადგომიცაა. დაწნული კედლით ერთმანეთისგან გამოყოფილია საძროხე, კერა-საცხოვრებელი და პროდუქტის დასამზადებელი ნაწილი. მეორე სართული ანუ ჭერხო მამაკაცთა სადგომიცაა და პროდუქტის შესანახიც. მესამე სართული ბანია. ბანის უკან პურის სალეწი გადახურული კალოა. აქვეა ნივთების, საურვლისა და იარაღუს შესანახი ფარდული. ნაგებობის გეგმარება არასტანდარტულია და ერთმანეთისგან განსხვავებულია.
სოფლისაგან განცალკევებულად, სამხრეთით, კლდის ძირთან და ორივე მდინარის წყალგაღმა, მდინარე შატილისწყლის ვიწრო ტოტთან წისქვილებია ჩამწკრივებული. სოფლის დასავლეთით რამდენიმე ასეულ მეტრზე, წყალგაღმა, სოფლის სასაფლაოა.
დემოგრაფია
2014 წლის აღწერის მონაცემებით სოფელში ცხოვრობს 22 ადამიანი.
ვალერიან ელანიძე
ვალერიან აბრამის ძე ელანიძე (დ. 11 იანვარი, 1931, სოფ. ჩიღო, ახმეტის მუნიციპალიტეტი, — გ. 2017) — ქართველი ისტორიკოსი, ისტორიის მეცნიერებათა დოქტორი (1991), პროფესორი (1999).
ლიტერატურა
კატეგორია:დაბადებული 11 იანვარი კატეგორია:დაბადებული 1931 კატეგორია:ახმეტის მუნიციპალიტეტში დაბადებულები კატეგორია:გარდაცვლილი 2017 კატეგორია:თელავის სახელმწიფო პედაგოგიური ინსტიტუტის კურსდამთავრებულები კატეგორია:ქართველი ისტორიკოსები კატეგორია:საქართველოს ღირსების ორდენის კავალრები
ტიბერიუს II (ბიზანტია)
ტიბერიუს II კონსტანტინე (დ. 520/535 — გ. 14 აგვისტო, 582) — ბიზანტიის იმპერატორი 578–582 წლებში. წარმოშობით იყო თრაკიელი. იმპერატორ იუსტინე II-ს პირადი დაცვის უფროსი და მეგობარი. იმპერიას ფაქტობრივად ერთპიროვნულად მართავდა 574 წლიდან, როდესაც ის იუსტინე II-მ იშვილა და თანამმართველად გამოაცხადა, ხოლო თვითონ ქვეყნის მართვას განერიდა. ტიბერიუსი არ ზრუნავდა პირად კეთილდღეობაზე. მას მთავრ მიზნად მიაჩნდა საყოველთაო კეთილდღეობა. ამისთვის ხაზინიდან სოლიდურ ხარჯებსაც არ ერიდებოდა. მისი კურსით უკმაყოფილო დედოფალმა სოფია-მ და მხედართმთავარმა იუსტინიანემ მისი ჩამოგდების მიზნით მოაწყვეს შეთქმულება, რომელიც გამჟღავნდა. თუმცა ტიბერიუსმა გამოიჩინა იმ დროისთვის გაუგონარი სულგრძელობა და შეთქმულები ცოცხალი დატოვა. მრავალი ბრძოლა გადახდა სპარსელებთან, სლავებთან და ავარებთან. მათ ებრძოდა გარდამავალი უპირატესობით. 582 წელს თავისი ასული შერთო მხედართმთავარ მავრიკიოსს და იგი გამოაცხადა მემკვიდრედ. ისტორიაში შევიდა როგორც ჭკვიანი და წინდახედული მმართველი.
ლიტერატურა
კატეგორია:ბიზანტიის იმპერატორები კატეგორია:VI საუკუნის ბიზანტიის იმპერატორები კატეგორია:გარდაცვლილი 14 აგვისტო კატეგორია:გარდაცვლილი 582 კატეგორია:დაბადებული 520
ელისაშვილი
საკუთარი სახელი ელისაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ექვთიმიშვილი
საკუთარი სახელი ექვთიმიშვილი შეიძლება აღნიშნავდეს ერთ-ერთ შემდეგ პიროვნებათაგანს:
In Search of Sunrise 5 Asia Tour
In Search of Sunrise 5 Asia Tour არის ტიესტოს 2006 წლის ტურნე, რომელიც გაიმართა აზიის 9 ქვეყანაში. ტურნე იყო მისი ახალი ალბომის, In Search of Sunrise 5: Los Angeles–ის მხარდასაჭერად. ტურნე მიმდინარეობდა 2 ეტაპად და ჩატარდა 15 წარმოდგენა, 18 მარტიდან 22 აპრილამდე.
გამართვის ადგილები და თარიღები
In Search of Sunrise 5 Asia Tour გაიმართა აზიაში, კერძოდ შემდეგ ქვეყნებში: მალაიზია, იაპონია, ფილიპინები, სამხ. კორეა, ჩინეთი, ტაილანდი, მალაიზია, ტაივანი, ინდონეზია.
იხილეთ აგრეთვე
კატეგორია:ტიესტოს ტურნეები
Superhero (სიმღერა)
„Superhero“ — პოლონელი მომღერლის, ვიკი გაბორის სიმღერა, რომელმაც წარადგინა პოლონეთი 2019 წლის საბავშვო ევროვიზიაზე. სიღერა დაწერა მალგორზატა უსცილოვსკამ, პატრიკ კუმორმა და დომენიკ ბუსკოვსკ-ვოჯტასზეკმა. ოფიციალურად გამოქვეყნდა 2019 წლის 30 სექტემბერს.
საბავშვო ევროვიზია
2019 წლის 29 სექტემბერს გაბორი პოლონური შიდაშესარჩევის ფინალში გადავიდა, სადაც საკუთარი სიმღერა ,,Superhero" შეასრულა. სიმღერამ ჟიურისა და მაყურებლის მხრიდანაც უმაღლესი შეფასებები დაიმსახურა და შეიდაშესარჩევში გაიმარჯვა. გამარჯვების შემდეგ სიღერამ წარადგინა პოლონეთი 2019 წლის საბავშვო ევროვიზიაზე, რომელიც პოლონეთში ტარდებოდა. კონკურსი ჩატარდა 24 ნოემბერს. ვიკი გაბორი გამოვიდა მე-11 ნომრად, მას მოჰყვნენ ყაზახელი იერზან მაქსიმი და ირლანდიელი ანა კიერნეი. სიმღერამ პროფესიონალი ჟიურისგან 112 ქულა მიიღო და მეორე ადგილზე, ხოლო ტელევოუთინგი მოიგო 166 ქულით, რამაც ჯამში  278 ქულა შეადგინა. სიმღერამ ქულების რეკორდული რაოდენობით კონკურსში გაიმარჯვა.
სქოლიო
კატეგორია:პოლონური სინგლები კატეგორია:2019 წლის სინგლები კატეგორია:საბავშვო ევროვიზია კატეგორია:2019 წლის სიმღერები
Dorymyrmex silvestrii
Dorymyrmex silvestrii — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorymyrmex-ს გვარიდან. მიეკუთვნება Dolichoderinae-ს ქვეოჯახს. .
სქოლიო
კატეგორია:ჭიანჭველები
Camponotus zenon criton
Camponotus zenon criton — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
სქოლიო
კატეგორია:Camponotus
მარინა ცვეტაევა
250px|მინიატიურა|მარინა ცვეტაევა 1911 წელს 250px|მინიატიურა|ცვეტაევა 1913 წელს 250px|მინიატიურა|ცვეტაევას ქმარი სერგეი ეფრონი 250px|მინიატიურა|ცვეტაევას ქალიშვილი არიადნა ეფრონი, 1926 წ. მარინა ივანეს ასული ცვეტაევა (Мари́на Ива́новна Цвета́ева; დ. 8 ოქტომბერი,   [ძვ. სტ. 26 სექტემბერი], 1892, მოსკოვი, რუსეთის იმპერია — გ. 31 აგვისტო, 1941, იელაბუგა, თათრეთის ასსრ, რსფსრ) — რუსი პოეტი, პროზაიკოსი, მთარგმნელი. აღიარებულია XX საუკუნის ერთ-ერთი უდიდეს რუს პოეტად.
ბიოგრაფია
მარინა ცვეტაევა დაიბადა 1892 წლის 8 ოქტომბერი ( [ძვ. სტ. 26 სექტემბერი] ) ქალაქ მოსკოვში, პროფესორის — ივანე ვლადიმერის ძე ცვეტაევის და მარია ალესქსანდრეს ასულ მეინ-ცვეტაევას ოჯახში. ბავშვობის წლები მან მოსკოვში და ტარუსაში გაატარა, სადაც ახლა ცვეტაევას სახლ-მუზეუმია. ლექსების წერა მარინა ცვეტაევამ ექვსი წლის ასაკში დაიწყო და არა მხოლოდ რუსულ ენაზე, არამედ ფრანგულ და გერმანულ ენებზეც.
1906 წელს მას გარდაეცვალა დედა. მარინა ცვეტაევას და მის დას — ანასტასიას მამა ზრდიდა. მარინა ცვეტაევა სწავლობდა მოსკოვში, ხოლო მოგვიანებით შვეიცარიისა და გერმანიის პანსიონებში. თავისი ლექსების გამოქვეყნების შემდეგ მან ისეთი ცნობილი პოეტების ყურადღება მიიპყრო, როგორებიცაა —  ვალერი ბრიუსოვი,   მაქსიმილიანე ვოლოშინი და  ნიკოლოზ გუმილიოვი.
1912 წელს მარინა ცვეტაევა მისთხოვდა სერგეი ეფრონს. რუსეთის სამოქალაქო ომის დროს, სერგეი "თეთრების" მხარეზე იბრძოდა და ბოლშევიკების გამარჯვების შემდეგ, იძულებული გახდა წასულიყო ემიგრაციაში.
1914 წელს ცვეტაევა შეხვდა სოფია პარნოკს, რომელსაც 1916 წელს დაშორდა. 1917 წელს მარინა ცვეტაევას შეეძინა ქალიშვილი — ირინა, რომელიც დაბადებისთანავე ბავშვთა სახლში აღმოჩდა; სადაც 3 წლის ასაკში შიმშილისგან გარდაიცვალა.